**Stephen George Bull** (født 28. mars 1965 i Tipton i West Midlands i England) er en engelsk tidligere fotballspiller som hadde en lang og suksessfull karriere med Wolverhampton Wanderers.

Biografi som spiller
--------------------

### Starten som profesjonell spiller

Bull vokste opp på en gård som het Moat Farm (også kjent i lokalmiljøet som Lost City) og var under oppveksten en Liverpool FC-supporter. Han startet på Ocker Hill Primary School i september 1969 og flyttet til Willingsworth High School i september 1976. Da hadde han allerede gjort seg bemerket på skolelagene i fotball. Han sluttet på skolen i 1981 og sluttet seg til non-league laget Tiption Town.

Han gjorde det så bra der at han ble oppdaget av en av speiderne til West Bromwich Albion FC og skrev under sin første profesjonelle kontrakt i august 1985. Han spilte fire kamper for West Brom og scoret to mål.

### Overgang til Wolves

Den 20. november 1986 ble Bull hentet til Wolves av daværende trener Graham Turner. Overgangssummen var på 64 000 dollar og inkluderte i tillegg til Bull, hans kamerat Andy Thompson. Overgangen innebar at han gikk fra et lag i 1. divisjon til en klubb som den gang lå midt på tabellen i 4. divisjon og hadde rundt 5000 tilskuere hjemme på Molineux Stadium.

### Sesongen 86 / 87

Bull gjorde sin debut for klubben bare to dager senere, mot Wrexham, en kamp som endte med 0 – 3 tap. Bedre ble det ikke mandagen etter når en cup-tied Bull måtte sitte på tribunen å se at hans nye klubb ha en av sine mindre hyggelige øyeblikk da de røk ut av FA-cupen mot non-league laget Chorley.

Han kom rett inn på laget igjen og tidlig i desember scoret han sitt første mål for klubben i en Football League Trophy kamp mot Cardiff. 11 dager senere lagde han sitt første ligamål i en 1-0 seier på bortebane mot Hartlepool. 

Deretter ble det 5 mål på de neste 11 kampene frem til det som mange kaller vendepunktet for klubben. Wolves lå under med 0-1 hjemme på Molineux mot Stockport med 15 minutter igjen å spille, da de plutselig fikk alt til å stemme. De lagde 3 mål før kampen var ferdig, med Bull som 1 av målscorerne. Deretter tapte de bare 3 av de siste 22 kampene den sesongen. Klubben havnet på 4 plass i serien og gikk med det akkurat glipp av direkte opprykk. I tillegg tapte de play-off finalen mot Aldershot. Bull lagde 11 mål i disse siste kampene, noe som ga han 19 mål i sin første sesong for Wolves. I den siste ligakampen, hjemme mot Hartlepool som endte med 4-1 seier, lagde Bully dessuten sitt første hat-trick for klubben (se hat-trick oversikt).

### Sesongen 87 / 88

Sesongen etter, 1987/88 fikk han nærmest heltestatus i klubben. Wolves vant 4 divisjonen og fikk også en tur til Wembley der de slo Burnley 2- 0 og vant Sherpa Van Trophy. 

Bull nettet 34 mål i ligaen, 3 i FA-cupen, 3 i Littlewoods Challenge Cup og 12 i Sherpa Van Trophy, altså utrolige 52 mål tilsammen. Det var nesten 30 år siden sist (Peterborough spilleren Terry Bly i sesongen 1960 / 61) en spiller hadde klart mer enn 50 mål i en og samme sesong.

### Sesongen 88 / 89 - debut på landslaget

1988/89-sesongen fortsatte Bull på samme måte, 4 hat-trick og 2 kamper med 4 mål fra storscoreren var en sterk medvirkende årsak til at Wolves fløy rett til topps i 3. divisjon.

Bull stanset på 50 mål denne sesongen, noe som innebar hele 102 mål på to sesonger! Sist gang noen spiller hadde klart å komme over 50 mål i 2 sesonger etter hverandre, var Middlesbrough spilleren George Camsell på midten av 1920-tallet! Denne fantastiske målteften gjorde også at Bull fikk sin landslags debut for England og han lagde mål mot Skottland på Hampden Park mens han enda spilte i 3. divisjon (se eget kapittel).

### 1990-tallet

Utover 1990-tallet fortsatte Bull å lage mål, med 27 mål i sesongene 1989 / 90 og 1990 / 91, 23 i 1991/92 og deretter 19, 15, 19, 17 og 23 i de påfølgende sesongene. De to siste sesongene i Wolves-trøya ble han plaget av skader og 1997/98 sesongen ga bare 9 og siste sesong ble det 6 fulltreffere.

Klubben var i play-off i 1995 og 1997, men Bull fikk aldri oppfylt drømmen å få spille med Wolves i den høyeste divisjonen i England. Dette innebar at han bortsett fra sin første sesong for WBA, spilte Bull alle sine kamper utenfor den øverste divisjonen!

### Avslutningen

Under sesongoppkjøringen i Sverige i 1999, i en alder av 35 år, måtte Bully innse at karrieren var over. En lei kneskade ville ikke leges og han hadde ikke annet valg enn å legge skoene på hylla. Han klarte ikke å kutte ut all fotball med en gang og han spillende trener (sammen med sin gamle trener Graham Turner) for Football Conference laget Hereford i sesongen 2001/02. Sesongen etter la han opp for godt og gikk da inn i en PR jobb for Wolves på Molineux.

I mai 2003 stilte Bull opp i en testimonial kamp for West Brom spilleren Bob Taylor og han fikk mange til å trekke på smilebåndet når han gjorde et dramatisk fall når Albion fansen startet å synge sangen "Stand up if you hate the Wolves".

29. juli 2006 spilte Bull sin aller siste kamp for Wolves når han var med i de første 7 minuttene i en testimonial kamp mot Aston Villa på Molineux for å markere at det var 20 år siden han kom til klubben. Bull ble også tilsatt som visepresident i klubben for sin lange tjeneste for klubben.

### Order of the British Empire - MBE

For- og baksida av ordenstegnet for medlemmer av *Order of the British Empire*, såkalte MBE.
For sin lange og lojale tjeneste for Wolves, sitt gode forhold til supportere og for sin kjærlighet for fotball, ble Steve Bull i desember 1999 utnevnt til medlem av *Order of the British Empire* (MBE).   

Bull fikk hedersbevisningen av Dronning Elisabeth II i en mottakelse på Buckingham Palace i London

### Molineux

I 2003 ble daværende tribuneseksjon *The John Ireland Stand* på Molineux omdøpt til *The Steve Bull Stand* og i juli 2006 ble Bull utnevnt til visepresident i Wolves. Samme måned ble sesongoppkjøringskampen mot Aston Villa betegnet som Bully sin 20-årsjubileumskamp og han gjorde her sin siste opptreden i Wolves trøya ved å spille de første 5 minuttene av kampen.

Biografi som trener
-------------------

### Starten på trenerkarrieren

8 år etter at Bull la skoene på hylla fant han ut at han ville tilbake til fotballen igjen. Den 21. februar 2008 startet Bull sin trenerkarriere ved å bli utnevnt som trener for Football Conference laget Stafford Rangers FC. 

Det betyr ikke at han dager i Wolves er over og han skal fortsette sitt PR-arbeid for klubben.

Landslaget
----------

Selv om Bull spilte i den tredje øverste divisjon, ble han kalt opp til det engelske landslaget, først på U-21 nivå og i mai 1989 på A-laget til kamp mot Skottland på Hampden Park. Her kom han inn som innbytter og fikk også æren av å lage Englands 2. mål i debutkampen. Dette var et klart svar på tiltale til de som mente at Bull bare kunne lage mål i de lavere divisjoner.

Bull lagde også 2 mål i en kamp mot Tsjekkoslovakia på Wembley Stadium, noe som gjorde at han ble tatt ut i VM-troppen til England som reiste til fotball-VM i Italia. Her hadde han 4 opptredener, som innbytter i gruppespillskampene mot Irland, Nederland og Egypt, samt i åttendedelsfinale kampen mot Belgia.

Tilsammen fikk Bull 13 kamper for landslaget, 8 av disse som innbytter og han fikk med seg 4 mål. I tillegg spilte han 5 kamper for Englands B-landslag og 5 kamper for Englands U-21 landslag.

Oversikt over alle landskamper til Steve Bull:

| Dato | Spilte for | Spilte mot | Hvor | Resultat | Merk! |
| --- | --- | --- | --- | --- | --- |
| 7. mars 1989 | U21 | Albania | Skadar | 2-1 | landslagsdebut |
| 25. april 1989 | U21 | Albania | Portman Road | 2-0 | 1 mål |
| 16. mai 1989 | B | Sveits | Winterthur | 2-0 | B-lags debut |
| 19. mai 1989 | B | Island | Reykjavík | 2-0 | 1 mål |
| 22. mai 1989 | B | Norge | Stavanger Stadion | 1-1 | 1 mål, straffe |
| 27. mai 1989 | A | Skottland | Glasgow | 2-0 | A-lags debut, 1 mål |
| 2. juni 1989 | U21 | Polen | Home Park | 2-1 | - |
| 7. juni 1989 | A | Danmark | København | 1-1 | - |
| 9. september 1989 | U21 | Sverige | Uppsala | 0-1 | - |
| 10. oktober 1989 | U21 | Polen | Prabucki | 3-1 | 2 mål |
| 14. november 1989 | B | Italia | Withdean Stadium | 3-1 | 2 mål |
| 13. desember 1989 | A | Jugoslavia | Wembley Stadium | 2-1 | - |
| 25. april 1990 | A | Tsjekkoslovakia | Wembley Stadium | 4-2 | 2 mål |
| 15. mai 1990 | A | Danmark | Wembley Stadium | 1-0 | - |
| 22. mai 1990 | A | Uruguay | Wembley Stadium | 1-2 | - |
| 2. juni 1990 | A | Tunisia | Tunis | 1-1 | 1 mål |
| 11. juni 1990 | A | Irland | Cagliari | 1-1 | Fotball-VM i Italia |
| 16. juni 1990 | A | Nederland | Cagliari | 0-0 | Fotball-VM i Italia |
| 21. juni 1990 | A | Egypt | Cagliari | 1-0 | Fotball-VM i Italia |
| 27. juni 1990 | A | Belgia | Bologna | 1-0 | Fotball-VM i Italia |
| 12. september 1990 | A | Ungarn | Wembley Stadium | 1-0 | - |
| 17. oktober 1990 | A | Polen | Wembley Stadium | 2-0 | - |
| 5. februar 1991 | B | Wales | Liberty Stadium | 1-0 | - |
|

Milepæler for Bull
------------------

Bull har hatt mange milepæler i sin karriere for Wolves:

* 100. mål for klubben: 24. januar 1989 mot Bristol City
* Den 21. mars 1992, 7 dager før sin bursdag, lagde Bull sitt 196. mål for klubben og slo dermed scoringsrekorden til den gamle Wolves helten John Richards. Bull hadde passert 196 mål for klubben på under 7 sesonger!
* 200. mål for Wolves: 18. august 1992 mot Leicester
* 200. ligamål for Wolves: 15. april 1995 mot Charlton
* 250. mål for Wolves: 3. mai 1995 mot Tranmere
* 300. mål for Wolves: 18. februar 1998 mot Bradford
* 250. ligamål for Wolves: 26. september 1998 mot Bury
* I august 1998, i en 5-0-seier mot Barnet, lagde han sitt 18. og siste hat-trick for klubben, noe som også er rekord i antall hat-trick noen spiller har laget for Wolves

Hat-trick
---------

Bull gjorde hele 18 hat-trick (3 mål i samme kamp) i løpet av sin karriere. 14 av disse var hjemme på Molineux Stadium, mens 4 var på bortebane  

Han gjorde 8 av disse i løpet av sine 2 første sesonger i Wolves drakten.

|
|  |
| Dato | Motstander | Hjemme / borte | Kamp |
| 9. mai 1987 | Hartlepool | H | 4 divisjon |
| 14. november 1987 | Cheltenham Town | H | FA Cup |
| 19. januar 1988 | Brentford | H | Sherpa Van Trophy |
| 13. februar 1988 | Exeter City | B | 4 divisjon |
| 26. mars 1988 | Darlington | H | 4 divisjon |
| 26. november 1988 - 4 mål | Preston North End | H | 3 divisjon |
| 13. desember 1988 - 4 mål | Port Vale | H | Sherpa Van Trophy |
| 17. desember 1988 | Mansfield | H | 3 divisjon |
| 24. januar 1989 | Bristol City | H | Sherpa Van Trophy |
| 11. februar 1989 | Fulham | H | 3 divisjon |
| 18. mars 1989 | Bury | H | 3 divisjon |
| 1. januar 1990 - 4 mål | Newcastle | B (St James' Park) | 2 divisjon |
| 10. april 1990 | Leicester | H | 2 divisjon |
| 6. oktober 1990 | Bristol City | H | 2 divisjon |
| 16. mars 1991 | Oxford | H | 2 divisjon |
| 7. november 1993 | Derby | B (Pride Park Stadium) | 1 divisjon |
| 24. august 1996 | Grimsby | B (Blundell Park) | 1 Divisjon |
| 18. august 1998 | Barnet | H | Ligacupen |
|

Karriere som spiller
--------------------

|
|  |
| Klubb | Sesong | Divisjon | Ligakamper | Mål | FA-cup kamper | Mål | Ligacup kamper | Mål | Andre kamper | Mål |
| Englands flagg Wolverhampton | 1998 - 99 | 1 divisjon - 7.-plass | 11(4) | 3 | - | - | 2 | 3 | - | - |
| Englands flagg Wolverhampton | 1997 - 98 | 1 divisjon - 9.-plass | 24(7) | 7 | 1(2) | - | 5 | 2 | - | - |
| Englands flagg Wolverhampton | 1996 - 97 | 1 divisjon - 3.-plass | 43 | 23 | 1 | - | 2 | - | 2 | - |
| Englands flagg Wolverhampton | 1995 - 96 | 1 divisjon - 20.-plass | 42(2) | 15 | 4 | 2 | 4(1) | - | - | - |
| Englands flagg Wolverhampton | 1994 - 95 | 1 divisjon - 4.-plass | 31 | 16 | 2 | - | 3 | 2 | 3 | 1 |
| Englands flagg Wolverhampton | 1993 - 94 | 1 divisjon - 8.-plass | 27 | 14 | - | - | - | - | 1 | 1 |
| Englands flagg Wolverhampton | 1992 - 93 | 1 divisjon - 11.-plass (endret ligasystemet) | 36 | 16 | 2 | 1 | 2 | 1 | 2 | 1 |
| Englands flagg Wolverhampton | 1991 - 92 | 2 divisjon - 11.-plass | 43 | 20 | 1 | - | 2 | 3 | 1 | - |
| Englands flagg Wolverhampton | 1990 - 91 | 2 divisjon - 12.-plass | 43 | 26 | 1 | - | 2 | - | 2 | 1 |
| Englands flagg Wolverhampton | 1989 - 90 | 2 divisjon - 10.-plass | 42 | 24 | 1 | 1 | 4 | 2 | 1 | - |
| Englands flagg Wolverhampton | 1988 - 89 | 3 divisjon - 1.-plass | 45 | 37 | 1 | - | 2 | 2 | 7 | 11 |
| Englands flagg Wolverhampton | 1987 - 88 | 4 divisjon - 1.-plass | 44 | 34 | 2 | 3 | 4 | 3 | 8 | 12 |
| Englands flagg Wolverhampton | 1986 - 87 | 4 divisjon - 4.-plass | 30 | 15 | - | - | - | - | 7 | 4 |
| **Totalt for Wolverhampton** |  |  | **474** | **250** | **20** | **7** | **33** | **18** | **34** | **31** |
| Englands flagg West Bromwich Albion | 1986 - 1987 | 1. divisjon | 3 | 2 | - | - | - | - | - | - |
| Englands flagg West Bromwich Albion | 1985 - 1986 | 1. divisjon | 1 | - | - | - | - | - | - | - |
|

Referanser
----------

1. ↑   transfermarkt.com, Transfermarkt spiller-ID 101389, besøkt 9. oktober 2017[Hentet fra Wikidata]

Eksterne lenker
---------------

* (en) Steve Bull – FIFA Rediger på Wikidata

* (en) Steve Bull – Transfermarkt Rediger på Wikidata

* (en) Steve Bull – national-football-teams.com Rediger på Wikidata

* (en) Steve Bull – Soccerbase.com Rediger på Wikidata

* (en) Steve Bull – FootballDatabase.eu Rediger på Wikidata

* (en) Steve Bull – EU-Football.info Rediger på Wikidata

* (en) Steve Bull – FBref Rediger på Wikidata
* Steve Bull MBE – Official Website Arkivert 2. september 2006 hos Wayback Machine.
* Wolverhampton Wanderers Official Website – Steve Bull MBE
* BBC News – Order of the British Empire list
* Bull utnevnt som trener for Stafford Rangers FC

| * v
* d
* r
Englands tropp – VM i fotball 1990 Fjerdeplass |
| --- |
| 
* 1 Shilton
* 2 Stevens
* 3 Pearce
* 4 Webb
* 5 Walker
* 6 Butcher
* 7 Br. Robson (k)
* 8 Waddle
* 9 Beardsley
* 10 Lineker
* 11 Barnes
* 12 Parker
* 13 Woods
* 14 Wright
* 15 Dorigo
* 16 McMahon
* 17 Platt
* 18 Hodge
* 19 Gascoigne
* 20 Steven
* 21 Bull
* 22 Seaman / Beasant a
* Landslagstrener: Bo. Robson

 | Flagget til England |
| a Beasant erstattet Seaman etter Englands første kamp. |

|  |  |
| --- | --- |
| Oppslagsverk/autoritetsdata | VIAF **·** LCCN
 |